Xorijiy investorlar uchun investitsiya vizasi joriy etilganligi hamda ular va ularning oila a’zolarining respublika hududida bo‘lishi uchun qo‘shimcha qulay shart-sharoitlar yaratilganligi munosabati bilan O‘zbekiston Respublikasi Hukumatining ayrim

O‘zbekiston Respublikasi Prezidentining “2017 — 2021-yillarda O‘zbekiston Respublikasini rivojlantirishning beshta ustuvor yo‘nalishi bo‘yicha Harakatlar strategiyasini “Faol investitsiyalar va ijtimoiy rivojlanish yili”da amalga oshirishga oid Davlat dasturi to‘g‘risida” 2019-yil 17-yanvardagi PF-5635-son Farmoniga muvofiq, shuningdek, xorijiy investorlar va ularning oila a’zolari O‘zbekiston Respublikasi hududida bo‘lishi uchun qulay shart-sharoitlar yaratish maqsadida Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirish va qo‘shimchalar kiritilsin.
 2. Vazirliklar va idoralar o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar.
 3. Mazkur qarorning bajarilishini nazorat qilish O‘zbekiston Respublikasi Bosh vazirining investitsiyalar va tashqi iqtisodiy aloqalar masalalari bo‘yicha o‘rinbosari E.M. Ganiyev zimmasiga yuklansin.
 1. Vazirlar Mahkamasining 1996-yil 21-noyabrdagi 408-son qarori bilan tasdiqlangan Xorijiy fuqarolarning va fuqaroligi bo‘lmagan shaxslarning O‘zbekiston Respublikasiga kelishlari va O‘zbekiston Respublikasidan ketishlari tartibida:
 a) 2-bandning “b” kichik bandi to‘rtinchi xatboshi quyidagi tahrirda bayon qilinsin:
 “Investitsiya kiritish vaqtida O‘zbekiston Respublikasida belgilangan bazaviy hisoblash miqdorining 8 500 baravaridan kam bo‘lmagan miqdorda xo‘jalik jamiyatlarining aksiyalari va ulushlarini sotib olish, shuningdek, xorijiy investitsiyalar ishtirokida korxona tashkil etish shaklida O‘zbekiston Respublikasiga investitsiya kiritgan xorijiy fuqarolarga ko‘p martalik uch yillik investitsiya vizasi (investitsiya vizasi) beriladi va uning amal qilish muddati O‘zbekiston Respublikasi hududidan chiqish zaruratisiz cheklanmagan miqdorda uzaytiriladi.
 Bunda investorning oila a’zolariga (turmush o‘rtog‘i, ota-onasi va farzandalari) investitsiya vizasi amal qilish muddatiga mos ravishda mehmon vizasi respublikadan chiqmasdan turib uzaytirish huquqi bilan rasmiylashtiriladi”;
 b) quyidagi mazmundagi 6²-band qo‘shilsin:
 “6². Investitsiya vizasi noelektron shaklda berilgan ishbilarmonlik kirish vizasi, mehmon vizasi va vatandoshlar uchun kirish vizasi bo‘yicha O‘zbekiston Respublikasiga kelgan xorijiy fuqarolarga O‘zbekiston Respublikasi ichki ishlar hududiy organlari tomonidan beriladi va uzaytiriladi.
 Xorijiy fuqaro O‘zbekiston Respublikasiga investitsiya vizasi bilan kelgan taqdirda uni uzaytirish O‘zbekiston Respublikasi ichki ishlar hududiy organlari tomonidan amalga oshiriladi.
 Xorijiy fuqaro investitsiya vizasini olish va uzaytirish uchun vaqtincha yashash joyi bo‘yicha O‘zbekiston Respublikasi ichki ishlar organlari hududiy bo‘linmalariga xorijiy investitsiyalar ishtirokidagi korxonasidan iltimosnomani, shuningdek, kiritilgan investitsiyalar to‘g‘risidagi tegishli ma’lumotnomalardan birini ilova qilib va milliy pasportini ko‘rsatib belgilangan shakldagi anketa bilan murojaat qiladi.
 Ma’lumotnoma:
 “Qimmatli qog‘ozlar markaziy depozitariysi” davlat korxonasi tomonidan — xo‘jalik jamiyatlarining sotib olingan aksiyalari miqdori to‘g‘risida;
 O‘zbekiston Respublikasi Adliya vazirligi huzuridagi Davlat xizmatlari agentligi yoki uning hududiy boshqarmalari tomonidan — xo‘jalik jamiyatlarining sotib olingan ulushlari miqdori, shuningdek, O‘zbekiston Respublikasi hududida xorijiy investitsiyalar ishtirokida korxonalar tashkil etilganligi to‘g‘risida beriladi.
 Investitsiya vizasini olgan xorijiy fuqaro rasmiylashtirilgan vizani investitsiya vizasi amal qilishining qolgan muddati uchun fuqaroligi bo‘lmagan shaxsning yangi (almashtirishda) milliy pasportiga yoki harakatlanish hujjatiga yopishtirish uchun vaqtincha yashash joyi bo‘yicha O‘zbekiston Respublikasi ichki ishlar organlarining hududiy bo‘linmalariga murojaat qilishga haqlidir”;
 v) quyidagi mazmundagi 6³-band qo‘shilsin:
 “6³. Investitsiya vizasi berilganidan keyin O‘zbekiston Respublikasi Tashqi ishlar vazirligi va Ichki ishlar vazirligi hisobni va tegishli reyestrni yuritish uchun O‘zbekiston Respublikasi Adliya vazirligi huzuridagi Davlat xizmatlari agentligiga va “Qimmatli qog‘ozlar markaziy depozitariysi” davlat korxonasiga har oyda tegishli ma’lumotlarni yuboradi.
 Ishtirokchilar ulushlari o‘zgarganligi bilan bog‘liq ustav hujjatlarini qayta ro‘yxatdan o‘tkazishda O‘zbekiston Respublikasi Adliya vazirligi huzuridagi Davlat xizmatlari agentligi va “Qimmatli qog‘ozlar markaziy depozitariysi” davlat korxonasi keyinchalik investitsiya vizasining amal qilish muddatini qisqartirish yoki bekor qilish masalasini ko‘rib chiqish uchun uch kun muddatda O‘zbekiston Respublikasi Ichki ishlar vazirligiga ma’lumot yuboradi”;
 g) quyidagi mazmundagi 13¹-band qo‘shilsin:
 “13¹. Xorijda bo‘lgan xorijiy fuqarolarga investitsiya vizasini rasmiylashtirish O‘zbekiston Respublikasi Tashqi ishlar vazirligining Konsullik-huquqiy departamenti hamda Qoraqalpog‘iston Respublikasi va viloyatlardagi hududiy bo‘linmalari tomonidan amalga oshiriladi.
 Xorijda bo‘lgan xorijiy fuqarolarga investitsiya vizasini rasmiylashtirish uchun iltimos qiluvchi xorijiy investitsiyalar ishtirokidagi korxona xorijiy investitsiyalar ishtirokidagi korxonasidan iltimosnomani, taklif qilayotgan shaxs pasporti nusxasini, shuningdek, kiritilgan investitsiyalar to‘g‘risidagi tegishli ma’lumotnomalardan birini ilova qilib belgilangan namunadagi anketa bilan O‘zbekiston Respublikasi Tashqi ishlar vazirligining Konsullik-huquqiy departamentiga hamda Qoraqalpog‘iston Respublikasi va viloyatlardagi hududiy bo‘linmalariga murojaat qiladi.
 Ma’lumotnoma:
 “Qimmatli qog‘ozlar markaziy depozitariysi” davlat korxonasi tomonidan — xo‘jalik jamiyatlarining sotib olingan aksiyalari miqdori to‘g‘risida;
 O‘zbekiston Respublikasi Adliya vazirligi huzuridagi Davlat xizmatlari agentligi yoki uning hududiy boshqarmalari tomonidan — xo‘jalik jamiyatlarining sotib olingan ulushlari miqdori, shuningdek, O‘zbekiston Respublikasi hududida xorijiy investitsiyalar ishtirokida korxonalar tashkil etilganligi to‘g‘risida beriladi.
 Investitsiya vizasi O‘zbekiston Respublikasining chet eddagi konsullik muassasalari tomonidan milliy pasport ilova qilingan holda belgilangan shakldagi viza anketasini to‘ldirishda yoxud kelganidan keyin — xalqaro maqomga ega bo‘lgan O‘zbekiston Respublikasi aeroportlarida beriladi.
 Ushbu bandning birinchi xatboshida ko‘rsatilgan, O‘zbekiston Respublikasining konsullik muassasasi bo‘lmagan davlatlardan kelgan shaxsga iltimosnomani rasmiylashtiruvchi xorijiy investitsiyalar ishtirokidagi korxona investitsiya vizasini kelganidan keyin xalqaro maqomga ega bo‘lgan O‘zbekiston Respublikasi aeroportlarida rasmiylashtirish masalasini O‘zbekiston Respublikasi Tashqi ishlar vazirligining Konsullik-huquqiy departamenti, shuningdek, Qoraqalpog‘iston Respublikasi va viloyatlardagi hududiy bo‘linmalari bilan oldindan ishlab chiqadi.
 Investitsiya vizasini olgan xorijiy fuqaro rasmiylashtirilgan vizani investitsiya vizasi amal qilishining qolgan muddati uchun fuqaroligi bo‘lmagan shaxsning yangi (almashtirilganda) milliy pasportiga yoki harakatlanish hujjatiga yopishtirish uchun O‘zbekiston Respublikasining chet eldagi konsullik muassasasiga yoxudO‘zbekiston Respublikasi Tashqi ishlar vazirligining Konsullik-huquqiy departamentiga, shuningdek, Qoraqalpog‘iston Respublikasi va viloyatlardagi hududiy bo‘linmalariga murojaat qilishga haqlidir”.
 4. Vazirlar Mahkamasining “Oliy o‘quv yurtidan keyingi ta’lim tizimini yanada takomillashtirish chora-tadbirlari to‘g‘risida” 2017-yil 22-maydagi 304-son qarorida (O‘zbekiston Respublikasi QHT, 2017-y., 21-son, 396-modda):
 a) 1-ilovaning 8-bandiga quyidagi mazmundagi xatboshi qo‘shilsin:
 “O‘zbekiston Respublikasida yashash guvohnomasiga yoki investitsiya vizasiga ega bo‘lgan xorijiy investorlar hamda ularning oila a’zolari O‘zbekiston Respublikasi fuqarolari uchun nazarda tutilgan shartlarda oliy o‘quv yurtidan keyingi tashkilotlarga o‘qishga kirishga va ta’lim olishga haqlidir”;
 b) 2-ilovada:
 5-bandga quyidagi mazmundagi xatboshi qo‘shilsin:
 “O‘zbekiston Respublikasida yashash guvohnomasiga yoki investitsiya vizasiga ega bo‘lgan xorijiy investorlar hamda ularning oila a’zolari O‘zbekiston Respublikasi fuqarolari uchun nazarda tutilgan shartlarda oliy o‘quv yurtidan keyingi tashkilotlarga o‘qishga kirishga va ta’lim olishga haqlidir”;
 50-bandga quyidagi mazmundagi xatboshi qo‘shilsin;
 “O‘zbekiston Respublikasida yashash guvohnomasiga yoki investitsiya vizasiga ega bo‘lgan xorijiy investorlar hamda ularning oila a’zolari O‘zbekiston Respublikasi fuqarolari uchun nazarda tutilgan shartlarda oliy o‘quv yurtidan keyingi tashkilotlarga o‘qishga kirishga va ta’lim olishga haqlidir”.
 5. Vazirlar Mahkamasining 2017-yil 2-iyundagi 347-son qarori bilan tasdiqlangan Toshkent davlat yuridik universiteti bakalavriatiga xorijiy fuqarolarni qabul qilish tartibi to‘g‘risidagi nizomning (O‘zbekiston Respublikasi QHT, 2017-y., 23-son, 472-modda) 2-bandiga quyidagi mazmundagi xatboshi qo‘shilsin:
 “O‘zbekiston Respublikasida yashash guvohnomasiga yoki investitsiya vizasiga ega bo‘lgan xorijiy investorlar hamda ularning oila a’zolari O‘zbekiston Respublikasi fuqarolari uchun nazarda tutilgan shartlarda o‘qishga kirishga va ta’lim olishga haqlidir”.
 6. Vazirlar Mahkamasining 2018-yi 22-oktabrdagi 845-son qarori bilan tasdiqlangan Chet el fuqarolari va fuqaroligi bo‘lmagan shaxslarni doimiy va vaqtincha propiska qilish tartibi to‘g‘risidagi nizomda:
 a) 7-bandga quyidagi mazmundagi xatboshi qo‘shilsin:
 “O‘zbekiston Respublikasi hududida tovarlar ishlab chiqarish va xizmatlar ko‘rsatish bo‘yicha korxonalar tashkil qilish uchun kamida 3 million AQSh dollari miqdorida investitsiya kiritgan chet el fuqarosi — xorijiy investitsiyalar ishtirokidagi korxona muassisi (ishtirokchisi) murojaat qilganida, kiritilgan investitsiyalar haqidagi tegishli ma’lumotnomalardan biri ariza-anketaga ilova qilinadi.
 Ma’lumotnoma:
 “Qimmatli qog‘ozlar markaziy depozitariysi” davlat korxonasi tomonidan — xo‘jalik jamiyatlarining sotib olingan aksiyalari miqdori to‘g‘risida;
 O‘zbekiston Respublikasi Adliya vazirligi huzuridagi Davlat xizmatlari agentligi yoki uning hududiy boshqarmalari tomonidan — xo‘jalik jamiyatlarining sotib olingan ulushlari miqdori, shuningdek, O‘zbekiston Respublikasi hududida xorijiy investitsiyalar ishtirokidagi korxonalar tashkil etilganligi to‘g‘risida beriladi”;
 b) 9-band quyidagi tahrirda bayon qilinsin:
 “9. TShIIB MvaFRB hujjatlar qabul qilingandan so‘ng ikki hafta muddatda ularni rasmiylashtiradi, ariza beruvchining shaxsini tekshiradi. Chet el fuqarosi ushbu Nizomning 7-bandi o‘ninchi xatboshida ko‘rsatilgan hollarda murojaat qilganida, TShIIB MvaFRB amalda kiritilgan investitsiyalar haqidagi tegishli ma’lumotni tekshiradi.
 O‘rganish natijalari bo‘yicha TShIIB MvaFRB hujjatlarni Qoraqalpog‘iston Respublikasi Ichki ishlar vazirligining Migratsiya va fuqarolikni rasmiylashtirish boshqarmasiga (keyingi o‘rinlarda QR IIV MvaFRB deb ataladi) yoki viloyatlar ichki ishlar boshqarmasining MvaFRBga (keyingi o‘rinlarda IIB MvaFRB deb ataladi) yuboradi, ular uch ish kuni mobaynida taqdim etilgan hujjatlarni tekshiradi va materiallarni tegishli vakolatli organga yuboradi.
 Zarurat bo‘lganda QR IIV MvaFRB yoki IIB MvaFRB ariza beruvchining shaxsini va boshqa davlat fuqaroligiga mansubligini aniqlash to‘g‘risida xorijiy davlatning vakolatli organlariga so‘rovnoma yuborishi mumkin”;
 v) 10-bandning birinchi xatboshiga “ushbu Nizomning 111-bandida nazarda tutilgan hollar bundan mustasno” so‘zlari qo‘shilsin;
 g) quyidagi mazmundagi 111-band bilan qo‘shilsin:
 “111. Ushbu Nizomning 7-bandi o‘ninchi xatboshida qo‘rsatilgan chet el fuqarolariga nisbatan tegishli vakolatli organning ijobiy javobi, shuningdek, so‘rovga xorijiy davlatning vakolatli organlarining javobi (javob uch oy mobaynida olinganda) olingan taqdirda, QR IIV MvaFRB va IIB MvaFRB o‘n kun muddatda IIV MvaFRBB bilan kelishmasdan qaror qabul qiladi.
 QR IIV MvaFRB va IIB MvaFRBning ijobiy qarori boshqa davlatlardan viloyatga kelgan chet el fuqarolariga belgilangan tartibda yashash guvohnomasini rasmiylashtirish va berish uchun asos hisoblanadi”;
 d) 13-band quyidagi tahrirda bayon qilinsin:
 “13. O‘zbekiston Respublikasida yashash guvohnomasi:
 chet el fuqarolariga — 5 yil muddatga, biroq milliy pasportning amal qilishidan ortiq bo‘lmagan muddatga;
 ushbu Nizomning 7-bandi o‘ninchi xatboshida ko‘rsatilgan chet el fuqarolariga — 10 yil muddatga, biroq milliy pasportning amal qilishidan ortiq bo‘lmagan muddatga;
 60 yoshga to‘lgan chet el fuqarolariga — milliy pasportning amal qilish muddatiga beriladi”;
 e) 22-bandga quyidagi mazmundagi xatboshi qo‘shilsin:
 “Xorijiy investorlarni, ular tomonidan chel el fuqarolari orasidan jalb etiladigan mutaxassislarni va ularning oila a’zolarini hududida investitsiya loyihasi amalga oshiriladigan aholi punktida vaqtincha propiska qilishda, ular boshqa viloyat hududida bo‘lganda vaqtincha propiskani qayta ro‘yxatdan o‘tkazish talab etilmaydi”;
 j) 24-bandda:
 quyidagi mazmundagi yettinchi xatboshi qo‘shilsin:
 “investitsiya loyihasini amalga oshirish haqidagi ma’lumotlar — viloyat hududida investitsiya loyihasi amalga oshirilgan taqdirda xorijiy investorlar, ular tomonidan chel el fuqarolari orasidan jalb etiladigan mutaxassislar va ularning oila a’zolari uchun”;
 yettinchi xatboshi sakkizinchi xatboshi deb hisoblansin;
 z) 33-bandga quyidagi mazmundagi xatboshilar qo‘shilsin:
 “Xorijiy investorlarni, ular tomonidan chel el fuqarolari orasidan jalb etiladigan mutaxassislarni va ularning oila a’zolarini viloyat hududida vaqtincha propiska qilish xorijiy investorlar tomonidan ushbu hududda investitsiya loyihasi amalga oshirilgan hollarda — vizaning amal qilish muddatiga (ular uchun xalqaro shartnomalar asosida vizasiz rejim o‘rnatilgan xorijiy davlatlar fuqarolari uchun — doimiy yashash joyidan o‘chirmasdan — 1 yil muddatga) amalga oshiriladi.
 Ushbu bandning uchinchi xatboshida ko‘rsatilgan shaxslarga vaqtincha propiskani rasmiylashtirishda TShIIBB MvaFRB tomonidan yashil rangli shtamp qo‘yiladi”.